Nafarroako Gorteetako kide eta foru parlamentari Irene Royo Ortín andreak, Alderdi Popularra talde parlamentarioari atxikiak, honako galdera hau egin dio Nafarroako Gobernuari, idatziz erantzun dezan (11-24/PES-00316), Legebiltzarreko Erregelamenduak ezarritakoaren babesean: "Nafarrek noiztik aitzina ordaintzen ahalko dituzte trafiko-isunak online?". Hona Nafarroako Gobernuko Barneko, Funtzio Publikoko eta Justiziako kontseilariak horri buruz jakinarazten duena:

Gaur den egunean, nafar herritarrek online jadanik ordain ditzakete trafiko-alorrean eskudun diren administrazioek nork bere prozedurari jarraituz jartzen dizkieten trafiko-zehapenak, bakoitzari bere egoitza elektronikoan.

Hori guztia jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko uztailaren 22an

Lehen lehendakariorde eta Lehendakaritza eta Berdintasuneko kontseilaria: Félix Taberna Monzón

Barneko, Funtzio Publikoko eta Justiziako kontseilariaren ordez (Nafarroako Foru Komunitateko lehendakariaren 17/2024 Foru Dekretua, uztailaren 3koa)